cyanic-selkie/wikianc huggingface dataset:
Omsorgssvikt
Situasjonen i Norge
Det er vanskelig å registrere omsorgssvikt, men man regner med ca. 2500 nye tilfeller av omsorgssvikt hvert år. De senere år har antallet saker i barnevernet økt. I 2005 tok det offentlige over omsorg for 7,100 barn og unge og 32,100 fikk andre tiltak som besøkshjem, økonomisk hjelp, barnehage eller støttekontakt. Når det opprettes et tiltak, blir det som regel også opprettet en tverrfaglig ansvarsgruppe som følger situasjonen til barnet og familien.
Eksterne lenker
Abuso minorile
Glykera
Glykera (gresk: Γλυκέρα; «den søte») var et populært navn for greske hetærer (kurtisane eller kvinnelig ledsager) i antikkens Hellas. Blant de som var kjent med dette navnet var:
Harpalos og Menandros' hetære
Hetæren Glykera kom fra Athen og var virksom i løpet av andre halvdel av 300-tallet f.Kr. Etter at Harpalos' tidligere elskerinne Pythionike døde en gang mellom 329 og 324 f.Kr., skaffet han seg Glykera ved å benytte midler fra sitt politiske kontor. Til gjengjeld for at hun kom til Makedonia, sendte Harpalos kornforsyninger til Athen og garanterte athenerne deres borgerrettigheter.
Glykera fulgte Harpalos på hans flukt fra India sammen med Aleksander den store, og vendte tilbake til Athen. Der skal hun senere ha blitt installert som elskerinnen til forfatteren Menandros i hans hus.
I henhold til Athenaios i hans Deipnosophistæ (Middagsbordsfilosofier; 200-tallet e.Kr.) som blant annet forteller om hetærer og seksualitet i antikkens Hellas:
Fiksjonen
En av de mange bilder av seksuelle posisjoner i Agostino Carraccis (bror av Annibale) graveringer for I Modi har tittelen «Alkibiades og Glykera». Det er ikke ment å være et portrett av noen av de historiske kvinnene ved navn Glykera, da identifiseringen er kun nominell (i navnet) og fungerer kun som et tynt klassisk ferniss for bildets erotiske eller pornografiske hensikt. Disse graveringenes titler benyttet vanligvis historisk verifiserte kjærestepar, som eksempelvis Dido av Kartago og trojaneren Aineias, men det er ikke tilfelle her. Glykera var fra 300-tallet f.Kr. mens Alkibiades levde på 400-tallet f.Kr., noe som gjør den klassiske unnskyldningen tynnere enn vanlig.
Disse to var uansett et yndet motiv for renessansemalere, blant annet Rubens.
Tunnbröd
Tunnbröd er et fellesnavn for svenske brødslag av flatbrød- og lefsetype. Tunnbröd blir bakt av hvetemel, rugmel og ofte også byggmel. I motsetning til norsk flatbrød inneholder det svenske tunnbrödet oftest noe gjær eller hjortetakk. En kjevler ut deigen tynt — enten med slett kjevle eller rutet eller ruglet kjevle. En steker tunnbrödene helst i gammeldags bakerovn, men i vår tid blir også vanlige stekeovner brukt.
Tunnbröd kan være myke som norsk lefse eller harde som flatbrød. Det blir regnet som uunnværleg til surströmming, men blir også brukt til kåldolmar. Den svenske matretten «bryta» er sundbrutte biter av tunnbröd servert i suppetallerken sammen med melk og tyttebærsyltetøy. Retten tilsvarer norsk soll.
The Deep End
The Deep End er det fjerde albumet til det norske rockebandet Madrugada. Albumet ble gitt ut i februar 2005 og toppet VG-lista Topp 40 samt den greske albumlista. Albumet solgte over 70,000 eksemplarer i Norge i løpet av de første sju ukene.
På «Hold on to You» er det et strykerarrangement laget av David Lynchs faste komponist, Angelo Badalamenti.
Kopibeskyttelsesteknologi er benyttet og kan forårsake avspillingsproblemer. Dette gjelder i alle fall utgaven som ikke har bonusspor.
Oppdraget
Oppdraget er en årlig casekonkurranse mellom studentlag fra Norges Handelshøyskole (NHH), Handelshøyskolen BI og NTNU som arrangeres av Bekk Management Consulting. Studentlagene blir presentert for et reelt oppdrag basert på en reell problemstilling som en norsk virksomhet står overfor, der de konkurrerer om å presentere de beste strategiske rådene. Oppdraget gjennomføres i Oslo i februar, og gir studentene et unikt innblikk i både konsulenthverdagen og aktuelle problemstillinger i næringslivet.
Historie
Oppdraget ble første gang arrangert i 2008, da studentlagene fikk i oppgave å identifisere nye markedsmuligheter for KLP. Laget fra NTNU vant og donerte kr 25 000 kroner til Strømmestiftelsen og deres arbeid med mikrofinans. I 2009 fikk studentlagene i oppdrag å utarbeide strategiske anbefalinger for Bring Logistics basert på deres utfordringer i pakkemarkedet. NHH-laget stakk av gårde med seieren og førstepremien på 25 000 kroner. I tillegg valgte de å donere tilsvarende beløp til NHH-Aids skolebyggingsprosjekt i Malawi.
Jugoslavia under Sommer-OL 1928
Jugoslavia under Sommer-OL 1920. Trettifire sportsutøvere fra Jugoslavia deltok i seks sporter under Sommer-OL 1928 i Amsterdam. Jugoslavia kom på fjortendeplass med to gullmedaljer.
Lisa Charlotte Baudouin Lie
Lisa Charlotte Baudouin Lie (født 31. oktober 1980 i Trondheim) er en norsk skuespiller, scenekunstner/regissør, dramatiker og forfatter.
Lise Gundersen
Lise Gundersen (født 22. april 1969 i Vardø) er en norsk forfatter.
Lisa Charlotte Baudouin Lie
Lie har studert ved Skandinavisk teaterskole i København (1999–2000), Akademi for scenekunst i Fredrikstad (2000–2003), Islands kunsthøgskole i Reykjavík (utvekslingssemester 2000–2002) og Stockholms Dramatiska Högskola (2010–2013). Hun har også tatt kurs ved Dans och Cirkushögskolan (DOCH) i Stockholm (2011–2012) og Advanced Performance and Scenography Studies i Brussel (2012).
Lise Gundersen
Gundersen har studert litteratur og gått Forfatterstudiet i Bø og Skrivekunstakademiet i Hordaland. Hun har arbeidet som lystekniker/designer i teater, kritiker i Morgenbladet og ansatt i bokhandel. Hun debuterte i 1997 med diktsamlingen Sprekkvekst.
Lisa Charlotte Baudouin Lie
Hun debuterte som forfatter i 2000 med diktsamlingen Forbausende få katastrofer på Gyldendal Norsk Forlag, og ga ut romanen Armløs slår tilbake på Oktober forlag i 2005. En samling av Sons of Libertys scenetekster ble utgitt på samme forlag i 2009. I 2008 var hun gjestedikter ved Nordic Poetry Festival i Estland.
Lie var husdramatiker ved Dramatikkens hus i Oslo, 2013–2015.
Lisa Charlotte Baudouin Lie er datter av forfatter og litteraturprofessor emerita Sissel Lie og den franske samfunnsgeografen Axel Baudouin. Hun er søster av cellisten Marianne Baudouin Lie i Alpaca Ensemble
Teaterforestillinger (utvalg)
Lie er kunstnerisk leder for plattformen «Pony Of No Return» (PONR), der hun samarbeider med ulike scenekunstnere og selv fungerer som dramatiker, skuespiller og regissør.
Hun regisserer og spiller også i forestillinger utenfor denne plattformen.
Sammen med Stina Kajaso utgjorde Lie performance-/teater-gruppen «Sons of Liberty» 2003–2010.
Overlege
Overlege er generelt en tittel for en erfaren lege i en faglig overordnet stilling. Stillingstittelen er oftest brukt ved sykehus, men kan også brukes ved andre typer institusjoner. Tittelen overlege inngår også i en rekke ledertitler for leger med et større administrativt og faglig lederansvar, fra ledere for sykehusavdelinger (avdelingsoverlege) opp til ledere for hele sykehus (administrerende overlege) og øverste ansvarlige leger i kommuner (kommuneoverlege).
Tradisjonelt var en overlege lederen for den aktuelle sykehusavdelingen eller institusjonen, men i tråd med veksten i helsevesenet ble det vanlig med flere overleger ved samme avdeling eller institusjon, som i faglig forstand er likestilt, men der en av overlegene ivaretar det administrative lederansvaret med tittelen ledende overlege (Danmark) og tradisjonelt avdelingsoverlege/seksjonsoverlege (Norge).
Kvalifikasjonskrav
En overlege må ha medisinsk embetseksamen, autorisasjon som lege og normalt spesialistgodkjenning. Det tar minst seks og et halvt år etter autorisasjon som lege å utdanne seg til spesialist, slik at den samlede utdanningstiden som kreves for å bli overlege normalt er minst 12,5 år, i praksis ofte lengre. Tradisjonelt var kandidat den laveste stillingen for en sykehuslege, fulgt av assistentlege (som etterhvert var inndelt i flere stillingsnivåer), reservelege og overlege. Etter innføring av ny ordning for spesialistutdannelse og spesialistgodkjenning av leger er det tre stillingsnivåer under overlege, betegnet lege i spesialisering 1, 2 og 3.
Hagen Melzer
Hagen Melzer (født 16. juni 1959 i Bautzen) er en tysk tidligere friidrettsutøver som representerte Øst-Tyskland på 3000 meter hinder.
Overlege
Kvalifikasjonskrav
For overlegestillinger ved universitetssykehus var det i Skandinavia på 1900-tallet ofte en forutsetning å ha doktorgrad (dr. med.); i dag er det ikke et generelt krav om doktorgrad, men for stillinger ved de mest sentrale sykehusene, slik som Oslo universitetssykehus, foretrekkes likevel forskningskompetanse og fortrinnsvis doktorgrad.
Hagen Melzer
Under EM 1986 i Stuttgart ble det gullmedalje foran italienske Francesco Panetta og vesttyske Patriz Ilg (bronse). Karrierens høydepunkt var sølvmedaljen i VM 1987 i Roma, etter ovennevnte Panetta, på ny nasjonal rekord 8.10.32 m. Denne tiden plasserer han som nummer to blant tyske løpere, etter Damian Kallabis, som løp på 8.09.48 m i 1999.
Overlege
Overlegers rolle
Leger som kvalifiserer seg både klinisk og akademisk (gjennom forskning) kombinerer ofte en overlegestilling ved et universitetssykehus med en akademisk stilling ved det universitetet sykehuset er tilknyttet, slik som førsteamanuensis eller professor.
En overlege har det fulle faglige og juridiske ansvaret for avgjørelser som gjelder pasienter; løpende avgjørelser tas i praksis ofte tas av underordnede leger (leger i spesialisering, historisk kandidater, assistentleger og reserveleger), som jobber under en overleges ansvar og autoritet. Ved universitetssykehus er veiledning av leger i utdannelsesstilling og undervisning av medisinstudenter gjerne en viktig del av en overleges jobb.
Hagen Melzer
Melzer vant syv nasjonale østtyske titler (1980, 1983 og 1985-1989). Han reresenterte sportsklubben SC Einheit Dresden, og etter Tysklands gjenforening, Dresdner SC. Han ble i 1991 tysk mester for sin nye klubb.
Overlege
Overlegers rolle
Overleger jobber mest som såkalte bakvakter, det vil si at de bare blir tilkalt når underordnede leger trenger faglig veiledning eller hjelp, og overtar behandlingen av kompliserte tilfeller. De kan også jobbe hjemmefra, og gi veiledning eller ta avgjørelser over telefon, eventuelt bli tilkalt til sykehuset hvis det er nødvendig.
Stuegang er navnet på en tradisjonell inspeksjon holdt av overlegen, eventuelt overlegen og oversykepleiersken (som det het den gangen) sammen, og deres stab med reserveleger, sykepleiere osv., der overlegen (og oversykepleieren) visiterer pasientene. Tidligere kunne stuegangen ha en meget formell karakter.
Overlege som del av andre ledertitler
Tittelen overlege inngår også i flere titler for leger som også har et lederansvar utover det faglige ansvaret som overlege:
Sabrina Salerno
Hennes debutsingel «Sexy Girl» ble en stor hit i Italia i 1986. Hun som slo internasjonalt gjennom i 1987 med sangen «Boys (Summertime Love)», gjerne kjent som «Boys Boys Boys», med det som etter datidens normer var å regne som en grafisk musikkvideo, som hovedsakelig utspant seg i et svømmebasseng, hvor hun etter sigende viste brystvortene sine.
Senere samarbeidet med Fancy som resulterte i Fancys hit «Flames of Love». Hun jobbet så videre med produsentene Stock Aitken Waterman som i 1988 lagde hiten «All of Me (Boy Oh Boy)» til henne.
Sabrina Salerno giftet seg til gode penger og har siden trukket seg tilbake fra offentligheten. Hun innehar likevel en solid posisjon i italiensk populærkultur, kanskje ikke ulikt vår egen Wenche Myhre.
United States Forces Korea
United States Forces Korea (USFK) er hovedkvarter for de hær-, luft- og marinestyrkene som USAs forsvar stasjonerer i Sør-Korea.
USFK ble etablert i 1954 som en følge av at Koreakrigen ble avsluttet året før.
Størrelse
Antall soldater fra USA utplassert i Sør-Korea 1945 – dags dato:
Baser og garnison
Flere av disse basene er stengt av USFK og overlatt til det sørkoreanske forsvaret. Andre er vedtatt stengt i henhold til en felles amerikansk-koreansk avtale, rundt 2016.
Kaldstart
Kaldstart er et behov hos biler, hvis temperaturen blir så lav at bilen ellers blir tung å starte. Dette er fordi mekanikken i en bil blir rammet, for eksempel kan motoroljen bli tykkere og motoren kan gå tregere rundt, effekten fra  batteriet blir mindre dersom det er kaldt.
Manuell choke
På eldre biler, vanligvis midten av 1980-tallet, og nedover er manuell choke vanlig. Det er forgassermotorer som bruker choke, da innsprøytningsmotorer ikke benytter manuell choking. Denne fremtrer som regel i form av en uttrekkbar bryter på dashbordet. Før start trekkes denne helt ut. Det trekkes da i en wire som er koblet til forgasseren, slik at det kommer mer bensin til forbrenningskammeret under start, og bilen tenner lettere. Turtallet øker drastisk når choken er trukket ut, og det kan være usunt for kalde motorer med høyt turtall over lengre perioder, så choken bør skyves inn igjen når motoren går jevnt. Dersom det fortsettes å kjøre med uttrekt choke vil motoren etterhvert gå ujevnt på grunn av den feilaktige bensinblandingen, og den vil etterhvert kveles ved lavt nok turtall.
Automatisk choke
På mer moderne biler (men merk at Volkswagen Type 1 - "Bobla" fra 60- og 70-tallet også hadde automatisk choke) er det automatchoke, som aktiveres automatisk når motoren slås på ved hjelp av en sonde som registrerer at motoren er kald, og hever turtallet til det nødvendige nivå så motoren skal gå jevnt. Choken deaktiveres dermed. Dette er det vanligste, og er standard på alle nye biler i dag.
Det ugunstige med automatchoke er at denne kan bli feilaktig etter flere år, og trenger kanskje litt service. Vanlige feil er at turtallet flyr voldsomt opp ved kaldstart og kan skade motoren, at den ikke fungerer i det hele tatt slik at start blir vanskelig, og at den ikke fungerer skikkelig, slik at motoren "lugger" når det akselereres mens den fremdeles er kald.
Motorvarmer
For å hjelpe biler til å starte lettere når det er kaldt kan en motorvarmer benyttes. Denne monteres i fabrikk eller selv, og består av et metallskaft som settes inn i motorblokken nederst ved oljepannen, slik at enden på skaftet blir oppvarmet når det kobles elektrisitet til i andre enden. Motorvarmere kan enten bare varme opp oljen i bilen, eller varme opp både oljen og kjølevannet, hvilket resulterer i at det kan allerede være varm luft i varmeapparatet når bilen startes. Den andre enden av skaftet sitter som regel lett til i grillen eller rundt støtfangeren, slik at det med en motorvarmerledning kan plugges rett i et 230-volts uttak.
Det kan ta nærmere tre timer fra motorvarmeren er koblet til den har oppnådd sin fulle effekt, og mange lar den stå i natten over. Men for lenge og varmeelementet kan brenne opp, spesielt slangevarmer (kjølevannvarmer). Motoren både starter lettere og forurenser mindre siden det ikke trengs choke-effekt for å starte. Et vanlig fenomen er at temperaturnålen på dashbordet kan stige noe etter at motorvarmeren har gjort jobben sin.
Arne Jacobsen
Arne Jacobsen (1902–1971) var en dansk arkitekt og designer som var med å innføre modernismen i Danmark.
Bakgrunn
Han ble født av jødiske foreldre og ble utdannet ved Kunstakademiet i København, hvor han i perioden 1956–1965 underviste som professor i bygningskunst inspirert av Le Corbusier.
Arne Jacobsen regnes som en representant for funksjonalismen. Blant Jacobsens store verk som designer og formgiver er stolen «Myren» og lenestolen «Ægget». Typisk for Arne Jacobsen var gjerne at han brukte mye farger, tekstiler og materialer.
Arne Jacobsen utdannet seg først til murer, men leste senere videre til arkitekt på Kunstakademiet. Blant lærerne var Kay Fisker, Ivar Bentsen og Kaj Gottlob.
Etter eksamen i 1927 ble Jacobsen ansatt ved statsarkitekt Poul Holsøes kontor i København og i 1930 åpnet han sitt eget kontor i Hellerup, som han drev frem til sin død. Hans første større prosjekt var boligområdet Bellavista i København (1930–1934).
Flere kjente danske arkitekter og formgivere har startet sin yrkeskarriere på Arne Jacobsens arkitektkontor, blant andre Jørgen Møller, Hans J. Wegner, Peter Karpf og Jørgen Gammelgaard. Etter Jacobsens død ble arkitektkontoret videreført av Dissing+Weitling.
Arkitektur og formgiving
Jacobsen anså at utformingen av en bygning og dets interiør burde bestemmes av en analyse av deres struktur og anvendelsesområder og at bygningens arkitektur og innredningens design skulle komplettere hverandre.
På 1930-tallet innledet Jacobsen et samarbeide med møbeltilvirkeren Fritz Hansen. Produksjonsteknikken var ikke moden for Jakobsens idéer, men de kom til å bli virkeliggjort tidlig på 1950-tallet da han begynte å formgi møbler til bygningene sine.
Kunståret 1810
Kunståret 1810 er en oversikt over hendelser, fødte og avdøde kunstnerpersonligheter i 1810.
Dødsfall
fødselsår || fødselsår || ved det keiserlige hoff ||align=center|ca. 75-77 ||align=center|1734 ||
São Tomás de Aquino
São Tomás de Aquino er en kommune i delstaten Minas Gerais i sørøstregionen av Brasil.
Jøraholmen
Jøraholmen er et slekts- og stedsnavn fra Alta.
Jøraholmen har – som navnet tilsier – i tidligere tider vært en holme, da deler av Eibyelva strakk seg fra Tangenbakken til Åkergjerdet, og dannet denne holmen. Jøraholmen utgjør nå et areal på nærmere 1 kvadratkilometer, og grenser til både Eiby- og Altaelva. Eibyelva munner ut i Altaelva ved Jøraberget.
Det er usikkert når de første menneskene bosatte seg på stedet, men den første navngitte personen er Ingebrikt Andersen som flyttet derfra tidlig på 1800-tallet. Senere kjøpte Ole Olsen eiendommen av Kåfjord Kobberverk, og tok Jøraholmen som etternavn.
Historie
Ole Olsen Jøraholmen ble født 22. september 1814 i Folldal, som den eldste av barna til Ole Pedersen Grøtlien (Ol' Persa) og Randi Olsdatter. I 1828 vandret Ole Pedersen Grøtlien alene fra Folldal til Alta, og etter å ha sett gode jordbruksmuligheter her, gikk han i 1829 tilbake til Folldal for å hente å kone og barn. Da han kom tilbake til Alta, kjøpte han gården Lampe.
Ole Olsen Jøraholmen drev transport av malm fra gruvene i Raipas til Kvænangen. Han startet senere en gård på eiendommen sin. Etter å ha sett store forekomster av skifer i Pæska, fikk han det første utmål i 1859 og produserte som forsøk noen hundre takstein til sykehuset i Skaialuft. Dette regnes som starten på skifernæringa i Alta. Ole leverte også takstein til Alta kirke, og den første Haraldstøtta som Kong Oscar II avdukket i 1872.
I 1880-årene kom de første britiske sportsfiskerne til Alta, og de bodde på Jøraholmen hver sommer til frem til 2. verdenskrig. Blant dem var hertugen av Roxburghe. Charles Ritz og Joseph Pulitzer Jr. var også ivrige gjester. Ole Olsen Jøraholmen satt flere år i Herredstyret i Alta. Han døde i 1887, og fikk gjennom sine to ekteskap 16 barn.
Gårdsdrift
Som svært mange bygninger i Finnmark, ble også bygningene på Jøraholmen brent ned under 2. verdenskrig. Ole Roald Jøraholmen – sønn av Peder Jøraholmen, og sønnesønn til Ole Olsen – fikk ansvaret med å bygge opp gården igjen i 1945.
Gården har blitt drevet som et mønsterbruk, og eies nå av 5. generasjon i slekta, Wenche Jøraholmen og Tor Børstad. I 2008 startet de en samdrift med to nabogårder fra henholdsvis Tangen og Eiby, og sammen bygde de Nord-Norges største fjøs som står plassert i forsøksskogen på Jøraholmen.
Fylkesvei 891
Fylkesvei 891 (Fv891) går mellom Båtsfjord havn i Båtsfjord og Geatnjajávri i Berlevåg.
Fjellovergangen over Båtsfjordfjellet må stenges op til 65 ganger hver vinter på grunn av snøstorm.
Historie og fremtid
Før 1. januar 2010 var veien riksvei, etter at regionsreformen trådte i kraft har den status som fylkesvei. 2019 ble fylkesvei 331 (Finnmark) arm av veien.
Det finnes ønsker om å bygge en ny fylkesvei Båtsfjord-Syltefjord-Hamningberg. Kravene til en slik vei er høye, noe som betyr at kostnadene blir for høye, rundt 200 millioner. Den kommunale veien Båtsfjord-Syltefjord og Fylkesvei 8100 Hamningberg-Vardø må da for eksempel oppgraderes. Den må også gå gjennom Syltefjorddalen naturreservat og Persfjorden-Syltefjorden landskapsvernområde.
Adil Çarçani
Adil Çarçani (født 5. mai 1922 i Gjirokastër, død 13. oktober 1997) var en albansk kommunistisk politiker.
Han ble født i fjellandsbyen Fushë-Bardhë i distriktet Gjirokastër. Under den andre verdenskrig deltok han i den kommunistiske motstandsbevegelsen mot de italienske og tyske okkupantene.
Çarçani studerte økonomi. Han var minister for gruvedrift og industri 1951–1965 samt visestatsminister 1965–1981. Çarçani overtok som statsminister etter Mehmet Shehus død i 1981, og satt frem til folkerepublikkens fall i 1991. Çarçani var fullverdig medlem av Arbeidets partis sentralkomité fra 1956 og politbyrået fra 1961. Han ledet en statlig kommisjon for elektrifisering av landsbygden 1966–1971 og forhandlingsdelegasjoner for kredittavtaler med Kina i 1968 og 1975.
I 1991 ble hans parlamentariske immunitet opphevet. I 1994 ble han dømt til fem års fengsel for maktmisbruk og underslag av offentlige midler, men hans sviktende helse gjorde at straffen ble sonet i husarrest.
Suupohja
Suupohja er en økonomisk region i landskapet Södra Österbotten i Finland. Regionens areal er 2,706 km², og i 2011 var folketallet 23,919. Suupohja består av følgende kommuner:
Berøringsskjerm
Berøringsskjerm (også kalt pekeskjerm eller trykkskjerm, engelsk: touchscreen) er en bildeskjerm som kan merke en berøring eller trykk på skjermflaten og hvor på skjermen denne berøringen finner sted. Skjermen kan dermed fungere som både ut- og inn-enhet. Uttrykket henviser vanligvis til skjermer som styres med brukerens finger, men en berøringsskjerm kan også merke andre passive objekter, som for eksempel en pekestift eller -penn. Berøringsskjermer er vanlige på nettbrett og smarttelefoner, og også på enheter som minibanker, innsjekkingsautomater på lufthavner, interaktive informasjonsskjermer, enkelte notebooks og lignende.
Berøringsskjermen har to hovedkjennetegn. For det første gjør den det mulig for brukeren å samhandle direkte med det som vises på skjermen, i stedet for indirekte med en peker som kontrolleres med ei mus eller styreplate. For det andre gjør den det mulig å gjøre dette uten noen mellomliggende enhet som trenger å holdes med hånden. Slike skjermer kan brukes som terminaler til datamaskiner eller nettverk, og de har også en fremtredende rolle innenfor formgivning av digitale apparater som PDAer, GPS-enheter, mobiltelefoner og videospill.
De teknologiene som benyttes på berøringsskjermer idag er alle av akseptable kvaliteter. Men det er likevel viktig å vite hvilke miljøer skjermene skal benyttes i. De 4 hovedgruppene er "resistive" teknologier som i realiteten er en folie med ledere som trykkes sammen. Andre teknologier er "kapasitive" som føler elektrisiteten i fingeren (men det finnes avarter av denne teknologien). Så er det IR som enten detekterer brytning av usynlig lys eller rimlige "kamera"-løsninger. Og til slutt er det lydbølger som reflekteres fra glasset på kanten rundt skjermen og basert på frekvens definerer trykkpunktet.
I offentlig miljø, må det være en robust teknologi som er motstandsdyktig mot vandalisme som fra skarpe nøkler, kulepenner, etc., på skjermen. I andre tilfeller bør det også være mulig å benytte hansker. Noen tåler ikke vann og noen tåler ikke støv. Noen kan stort sett kun benytte såkalt "single touch", der en bare kan ha ett trykkpunkt om gangen. Mens andre teknologier kan benytte såkalt "multi touch" med fra to til "mange" (f.eks. 32) trykkpunkter samtidig (samme som på de fleste smarttelefoner), der f.eks to fingre skal kunne forstørre bildet.
Vejbystrand
Vejbystrand var et tettsted i Ängelholm og Båstad kommuner i Skåne län i Sverige, som etter 2015 var vokst sammen med Ängelholm.
I 2010 hadde tettstedet 2 721 innbyggere, hvorav 2 522 i Ängelholm kommune og 199 i Båstad.
Euonthophagus
Euonthophagus er en underslekt av biller som hører til familien skarabider (Scarabaeidae) i gruppen skarabider (Scarabaeoidea).
Levevis
Larvene utvikler seg i gjødsel som foreldrene har gravd ned.
Joaquín Balaguer
Joaquín Antonio Balaguer Ricardo (født 1. september 1906 i Villa Bisono i provinsen Santiago i Den dominikanske republikk, død 14. juli 2002 i Santo Domingo) var president av Den dominikanske republikk fra 1960 til 1962, fra 1966 til 1978, og igjen fra 1986 til 1996.
Bakgrunn
Joaquín Balaguer kom fra en velsituert familie. Han ble født i Den dominikanske republikk med en puertoricansk far, Joaquín Jesús Balaguer Lespier, av katalansk og fransk avstamning, og en dominikansk mor, Carmen Celia Ricardo Heureaux,  datter av Manuel de Jesus Ricardo og Rosa Amelia Heureaux (av fransk avstamning), som også var halvkusine til president Ulises Heureaux.[7][a] Balaguer var eneste sønn i en familie med flere døtre.
Han var i 1930 med på å styrte president Horacio Vásquez fra makten, begynte i 1930 å arbeide for militæroffiseren Rafael Trujillos presidentkampanje, og spilte en rolle som forhandler med den haitiske regjering om kompensasjoner etter Persillemassakeren i 1937.
Politisk virke
I 1957 ble Balaguer valgt til visepresident. Han tiltrådte som president tre år senere, etter at Trujillo hadde tvunget sin bror, som formelt besatte presidentsposten, til å fratre. Etter at Trujillo ble myrdet i 1961, manøvrerte Balaguer fremgangsrikt gjennom krisen som utbrøt, å klarte å få Trujillos familie til å forlate landet. Man han gikk av noen månader senere til fordel for den venstreorienterte Juan Bosch, og flyktet til USA.
I 1963 ble Boschs regjering styrtet i et militærkupp, men to år senere gikk militæroffiserer til opprør mot juntaen for å prøve å gjeninnsette Bosch. USAs president Lyndon B. Johnson grep inn og sendte styrker på 20 000 mann for å slå ned opprøret.
I 1966 ble Balaguer president med USAs støtte og forble på posten til 1978 da han tapte makten på lovlig vis til Antonio Guzmán Fernández, leder av Det dominikanske revolusjonsparti.
I 1986 fikk Balaguer atter styret over landet. Han satt denne gang med makten til 1996, da han motvillig måtte fratre på grunn av kontroversene rundt hans gjenvalg i 1994.
I 2000 stilte han 94 år gammel og nesten blind opp til presidentvalg igjen, men tapte med 24,6 prosent av stemmene.
Balaguer var dypt religiøs og ugift. Hans nærmeste etterlatte var en søster.
Som sin mentor, Rafael Leónidas Trujillo, bestemte Joaquín Balaguer den Dominikanske republikks skjebne som ingen annen politiker. Likevel var Balaguer av en helt annen natur enn Trujillo. I motsetning til ham var han ikke interessert i personlig berikelse og bombastisk pomp. Balaguer var strengt katolsk og av en nøktern, tilbakeholdende, rolig, og til og med rett og slett delikat karakter. Han forble ungkar gjennom hele livet og lot sine søstre hjelpe seg. Han bodde aldri i noe luksuriøst presidentpalass, men bodde i sitt relativt beskjedne familiehjem. Han var en stille og hardtarbeidende som gjorde sin jobb med omhyggelig omhu. Balaguer foraktet merengue, den dominikanske nasjonalmusikken, og baseball, nasjonalsporten. På mange måter var han det rene motsats til en latinamerikansk macho og stod slik i kontrast til den dominikanske befolknings selvbilde.
Det eneste som koblet ham til Trujillo var hans vilje til makt og evnen til å manipulere både sine etterfølgere og motstandere. For å komme til makten og beholde den, førte han seg svært kløktig og opportunistisk. Han visste hvordan han skulle sikre sin maktbase ved manipulasjon, intriger, intriger, undertrykkelse, gaver, tomme løfter, ekte og falske valgstemmer, populisme, amerikansk støtte, støtte fra oligarkiet og kirkens velsignelse. I motsetning til Trujillo forble han sivilist tvers igennom, en likefullt som han også visste hvordan de skulle holde militæret i sjakk.
Mens Balaguer til å begynne med holdt seg ved makten med politi-terror, avtok dette på midten av 1970-tallet, og demokratiske og rettsstat strukturer kunne sakte utvikle seg i landet. I løpet av denne tiden opplevde Den dominikanske republikk en merkbar økonomisk oppgang takket være intensiv amerikansk bistand.
Også bemerkelsesverdig er Balaguers forpliktelse til naturvern. Under hans ledelse ble det igangsatt et eksemplarisk naturvern- og nasjonalpark-program for Latin-Amerika, og omfattende tiltak for å beskytte skog ble gjennomført. Ved hans siste fratreden var over 30% av landets område beskyttet. En konsekvens av dette er at Den sominikanske republikk sliter med betydelig færre økologiske problemer enn nabolandet Haiti. Imidlertid må det også bemerkes at disse tiltakene ble gjennomført med udemokratiske midler og i noen tilfeller ved våpenmakt.
Forfatterskap
I motsetning til Trujillo var Balaguer høyt utdannet. Han skrev rundt to dusin bøker og var, i likhet med sin evige motstander Juan Bosch en av de mest berømte forfattere i den spansktalende verdenen. Hans verker var de følgende:
Død
Han forble en faktor i Den dominikanske republikks politikk frem til sin død i 2002, 95 år gammel, av hjertesvikt.
Liste over Albanias statsministre
Statsministre i Albania
{| class="wikitable" width="100%" ! colspan=8|
Albanias provisoriske regjering (1912–1914)
! colspan="2" width="1%"|# ! width="50px" | Navn ! width="20%" | Levetid ! width="20%" | Tiltrådte ! width="20%" | Fratrådte ! width="20%" | Partitilhørighet ! style="background:white" | ! style="text-align:center;"| 1 ! style="background:white" | ! style="text-align:center;"| 2 ! colspan=8|
Fyrstedømmet Albania (1914–1925)
! style="background:white" | ! style="text-align:center;"| 3 ! style="background:white" | ! style="text-align:center;"| 4 ! style="background:white" | ! style="text-align:center;"| (3) ! style="background:white" | ! style="text-align:center;"| 5 ! style="background:white" | ! style="text-align:center;"| 6 ! style="background:white" | ! style="text-align:center;"| 7 ! style="background:white" | ! style="text-align:center;"| – (fungerende) ! style="background:white" | ! style="text-align:center;"| 8 ! style="background:white" | ! style="text-align:center;"| – (fungerende) ! style="background:Lightgreen" | ! style="text-align:center;"| 9 ! style="background:Blue" | ! style="text-align:center;"| 10 ! style="background:#E6E6FA" | ! style="text-align:center;"| 11 ! style="background:white" | ! style="text-align:center;"| (6) ! style="background:Yellow" | ! style="text-align:center;"| 12 ! style="background:white" | ! style="text-align:center;"| (6) ! style="background:Blue" | ! style="text-align:center;"| (10) ! colspan=8|
Republikken Albania (1925–1928)
! style="background:Blue" | ! style="text-align:center;"| (10) ! colspan=8|
Kongeriket Albania (1928–1939)
! style="background:white" | ! style="text-align:center;"| 13 ! style="background:white" | ! style="text-align:center;"| (7) ! style="background:white" | ! style="text-align:center;"| 14 ! style="background:white" | ! style="text-align:center;"| (13) ! colspan=8|
Italiensk okkupasjon (1939–1943)
! style="background:Black" | ! style="text-align:center;"| (11) ! style="background:Black" | ! style="text-align:center;"| 15 ! style="background:Black" | ! style="text-align:center;"| 16 ! style="background:Black" | ! style="text-align:center;"| 17 ! style="background:Black" | ! style="text-align:center;"| (16) ! colspan=8|
Tysk okkupasjon (1943–1944)
! style="background:Brown" | ! style="text-align:center;"| (14) ! style="background:Brown" | ! style="text-align:center;"| 18 ! style="background:Brown" | ! style="text-align:center;"| 19 ! style="background:Brown" | ! style="text-align:center;"| 20 ! colspan=8|
Folkerepublikken Albania (1944–1991)
! style="background:#DC241F" | ! style="text-align:center;"| 21 ! style="background:#DC241F" | ! style="text-align:center;"| 22 ! style="background:#DC241F" | ! style="text-align:center;"| 23 ! colspan=8|
Republikken Albania (1991–)
! style="background:#DC241F" | ! style="text-align:center;"| 24 ! style="background:#8C2389" | ! style="text-align:center;"| 25 ! style="background:white" | ! style="text-align:center;"| 26 ! style="background:#0F52BA" | ! style="text-align:center;"| 27 ! style="background:#8C2389" | ! style="text-align:center;"| 28 ! style="background:#8C2389" | ! style="text-align:center;"| (24) ! style="background:#8C2389" | ! style="text-align:center;"| 29 ! style="background:#8C2389" | ! style="text-align:center;"| 30 ! style="background:#8C2389" | ! style="text-align:center;"| (29) ! style="background:#8C2389" | ! style="text-align:center;"| (24) ! style="background:#0F52BA" | ! style="text-align:center;"| 31 ! style="background:#8C2389" | ! style="text-align:center;"| 32
Stor-Bergen Boligbyggelag
StorBergen Boligbyggelag var et boligbyggelag i Bergen i Hordaland. Selskapet ble stiftet 30. mars 1962, som en videreføring av Laksevåg Boliglag som ble etablert i 1946. StorBergen Boligbyggelag bygget og forvaltet boliger i Bergen, samt nabokommunene Os, Voss, Fjell, Lindås og Askøy.
Boligbyggelaget hadde vel 19 500 medlemmer og forvaltet ca. 11.000 boliger i ca. 230 borettslag, sameier og andre selskap
StorBergen Boligbyggelag var en del av Norske Boligbyggelags Landsforbund (NBBL).
Den 1.oktober 2014 ble StorBergen fusjonert med OBOS, og navnet på denne delen av virksomheten ble hetende OBOS StorBergen.
São Vicente de Minas
São Vicente de Minas er en kommune i delstaten Minas Gerais i sørøstregionen av Brasil.
Skepparkroken
Skepparkroken er et tettsted i Ängelholm kommune i Skåne län i Sverige. I 2010 hadde tettstedet 743 innbyggere.
Riksvei 892
Riksvei 892 (Rv892) var en kort forbindelsesvei mellom Lakselv og Lakselv lufthavn i Porsanger. Veiens lengde var 1,6 km.
Elea (kvinnenavn)
Elea er et kvinnenavn dannet som en kortform av Ella eller Eleanor.
Sergej Lajevskij
Sergej Lajevskij (ukrainsk: Сергій Лаєвський, født 3. mars 1959) er en ukrainsk tidligere lengdehopper som representerte Sovjetunionen og senere Ukraina. Karrierens høydepunkt var sølvmedaljen i EM 1986 i Roma, hvor han splittet Robert Emmijan (vinner) og Giovanni Evangelisti.
Riksvei 892
2019 ble veien en arm av europavei 6.
Sergej Lajevskij
Han har i tillegg bronsemedalje fra innendørs-EM (1985).
Elea (kvinnenavn)
Elea er også navnet på en antikk gresk by i Italia, se Elaia.
Etymologi
Elea er en variant av Ela, Ele og Ella, som er kortformer av:
Elea er også en kortform av Eleanor, som har opprinnelse i det franske navnet Aliénor. Dette navnet har usikker betydning.
Kjente personer med navnet
Personene i listen er ordnet kronologisk etter fødselsår.
Ahmad Tejan Kabbah
Alhaji Ahmad Tejan Kabbah (født 16. februar 1932, død 13. mars 2014) var politiker i Sierra Leone. Han jobbet i FN før han ble president i mars 1996. I mai 1997 ble han styret i et militærkupp, og han gikk dermed i eksil i Guinea. I 2002 ble han gjenvalgt til president. Han gikk av i 2007.
Grit
Grit er det tredje albumet til det norske rockebandet Madrugada og er det første albumet de har gitt ut som ikke har toppet den norske albumlista, men det lå på lista i et halvt år etter utgivelsen og fikk relativt god kritikk. En versjon av Grit ble gitt ut i Storbritannia, hvor det også var noen sanger fra The Nightly Disease med. De vant sin andre Spellemannpris for albumet.
EP-en Ready EP kom på tredjeplass på VG-lista Topp 20.
Tittelen Grit kommer fra en passasje i Henry Millers bok Black Spring, som forteller om mennene på skipsverftet som har så skitne hender at de aldri klarer å få de rene igjen. Når pleierne prøver å vaske hendene deres etter at de har dødd, får de fremdeles ikke bort skitten. Det fungerer som et bilde på hvordan ting man opplever setter spor og aldri forsvinner helt.
Kodiak (øy)
Kodiak er ei av øyene i Kodiakarkipelet i den amerikanske delstaten Alaska. Øya ligger i Alaskabukta, ved sørkysten, i Kodiak Island Borough. I vest ligger Shelikofstredet, som skiller øya fra fastlandet.
Med et areal på 9 293 km², er dette Alaskas største, og USAs nest største øy. Øya har en lengde på 160 kilometer, og en største bredde på 96 kilometer. Den største byen på øya er Kodiak. Andre bosetninger er Port Lions og Old Harbor.
De første nybyggerne var russiske utforskere under Grigorij Sjelikhov som i 1784 grunnla en russisk bosetning på Kodiak ved Three Saints Bay, nær nåtidens Old Harbor.
I 1997 brukte Lars Monsen 14 dager på å krysse øya til fots på langs.
Liv Lundberg
Liv Margith Lundberg (født 23. oktober 1944 i Bardu, død 11. januar 2022) i Oslo var en norsk forfatter og lyriker.
Liv og virke
Hun debuterte med Den klare tonen (1979), og medvirket i oppsetninger med Rikskonsertene (Steinrosetoner, 1988), med Knut Erik Jensen (Stein – roser, på NRK, 1990), og skrev en lang rekke essays og artikler. Hun var tilknyttet Universitetet i Tromsø, der hun mottok Utdanningsprisen 28. mars 2012 for sitt bidrag til utviklingen og opprettholdelsen av Forfatterstudiet ved Kunstakademiet i Tromsø.
Liv Lundberg var mor til forfatteren Ingeborg Arvola.
Selvskading
Selvskading er en fellesbetegnelse på atferd hvor en person bevisst påfører seg selv fysisk eller psykisk smerte. Begrepet har blitt diskutert i medisinsk litteratur og man har kommet fram til ulike definisjoner ut fra ulike vinkler. Det er mange forskjellige grunner til at noen mennesker velger å skade seg selv. Mange som bedriver selvskading beskriver at selvfremkalt fysisk smerte demper vanskelige emosjoner og at det gir en følelse av kontroll.
Definisjon
Det er vanskelig å gi en enkel og klar definisjon av hva selvskading er. I litteraturen brukes flere overlappende begreper som blant annet «villet egenskade», «parasuicidalitet» «autodestruksjon» og «selvmutilering». Det er også vanskelig å trekke en grense for når selvskading er en del av normalatferd (for eksempel neglebiting, ekstrem trening eller å slå i veggen) og når det er symptom på en psykisk lidelse eller psykisk vanske.
Selvskading kan likevel beskrives som en fellesbetegnelse på atferd som innebærer at en person påfører seg selv fysisk eller psykisk smerte for å endre en intens negativ tanke, følelse eller en vanskelig relasjon (Øverland 2006).
Forekomst og årsak
De siste årene har vist at selvskading er et fenomen som forekommer hos over ti prosent av ungdom i Norge, og det er tegn som tyder på at dette tallet har steget de siste årene. Det er langt vanligere hos jenter enn gutter. De fleste av disse ungdommene er ikke i behandling hverken for selvskading eller psykiske lidelser. I flere ungdomsmiljøer kan selvskading ha en smittende effekt. Også en del voksne personer med psykiske lidelser kan skade seg selv.
Flere undersøkelser har vist at selvskading ofte forekommer ved psykiske lidelser som depresjon, posttraumatisk stressforstyrrelse, spiseforstyrrelser, dissosiative lidelser, rusmisbruk og personlighetsforstyrrelser preget av impulsiv aggressivitet. Særlig er det påpekt en sammenheng mellom bulimi og selvskading. Selvskading er også sterkt forbundet med ettervirkninger av traumatiske hendelser, særlig seksuelt misbruk og voldtekt. Selvskading kan slik forstås som et «språk», der sårene gir uttrykk for en indre tilstand. En ytre, synlig skade kommer da i stedet for en indre skade som er vanskeligere å uttrykke. Den kan også forstås som en bearbeiding og mestring av vanskelige følelser, minner og situasjoner. Ofte beskriver mennesker som skader seg selv at selvpåført smerte er konkret og kontrollerbart, og at dette overdøver og er å foretrekke i forhold til følelsesmessig overveldelse og kaos. I et samfunn preget av fornuft og store krav til selvbeherskelse og prestasjoner, kan selvskading være en av flere måter å kontrollere følelser på som demper angst og ubehag på kort sikt.
Sammenhengen mellom selvskading, selvmordsforsøk og personlighetsforstyrrelser har vært kjent lenge. Særlig gjelder dette diagnosen emosjonelt ustabil personlighetsforstyrrelse eller Borderline personlighetsforstyrrelse. Diagnostiske kriterier for denne lidelsen er blant annet kronisk tomhetsfølelse, redsel for å avvisning og lett krenkbarhet, og behandlingen blir derfor ofte fokusert på disse pasientenes ustabilitet og selvdestruktive adferd.
Uansett bakgrunn eller diagnose kan pasienter med selvskading i enkelte situasjoner oppleves som i akutt selvmordsfare eller psykotiske. Å vurdere om en person er i fare for selvmord eller innleggelse er en oppgave for leger og psykologer.
Metode
De fleste som skader seg, gjør det med mer enn en metode og av forskjellige grunner. Kutting, stikking og brenning er vanlige metoder. Det å plukke på sår kan regnes som selvskading. Det samme gjelder å utsette seg for risikosituasjoner (f.eks smitte eller livsfarlige situasjoner). Selvskadingen er ofte koblet sammen med å tenke stygt om seg selv, såkalt negative selvinstruksjoner. Dette har ofte igjen sammenheng med at den som skader seg opplever en sterk ekkelhetsfølelse, uvirkelighetsfølelse og skam. Selvskadingen kan derfor sjelden forståes kun ut fra den metoden som brukes.
Behandling
I utgangspunktet kan de samme strategiene og teknikkene brukes ved behandling av selvskading som ved behandling av andre problemer eller psykiske lidelser. Her kan spesielt nevnes behandlingene for tvangshandlinger, som ofte går ut på å utsette trangen til å utføre en handling i for eksempel femten minutter. Trangen til å utføre handlingen vil da forhåpentligvis være mindre. Denne metoden er det mange selvskadere som har dratt nytte av. Selvskading kan være avhengighetsskapende. Dette kan skje ved at virkningen av selvskading som beskyttelse mot vanskelige følelser er kortvarig og at noen etter hvert må skade mer alvorlig eller oftere for å få samme virkning. For mange som skader seg handler de som de gjør ut fra tidligere erfaringer på at adferden er effektiv eller at de uansett ikke har noen annen utvei. Ofte er de heller ikke sikker på hva det er de ønsker å oppnå på lang sikt, men svært oppsatt på at et eller annet må endres nå. De vil bare ut av den vanskelige situasjonen. De vet bare at de ikke har det bra nå, og at et eller annet må gjøres for å endre dette.
Ofte vil den som skader seg beskrive at de gjør det for å bedre utholde en indre smerte. Videre vil de ofte beskrive at de opplever seg som ekle, avskyelige og grunnleggende verdiløse.
Psykoterapeutisk, medikamentell og psykososial behandling eller oppfølging i forhold til psykiske problemer eller vanskelige livsforhold hos personer som skader seg selv antaes også i stor grad å kunne forebygge og dempe frekvens og alvorlighetsgrad på selvskading.
Storfyrstens slott (Vilnius)
Storfyrstens slott (litauisk Lietuvos Didžiosios Kunigaikštystės valdovų rūmai Vilniaus žemutinėje pilyje, polsk: Zamek Dolny w Wilnie) er et gjenoppbygget palass i Vilnius, Litauen.
Slottet ligger i Vilnius slottskompleks nedenfor det øvre slottet og Gediminastårnet, og mellom denne høyden og Vilnius katedral. Det ble utviklet gjennom årene gjennom 1500-tallet og 1600-tallet som residens for storfyrstene av Litauen og kongene av Polen, og var et sentrum i samveldet Polen-Litauen.
Bygningen ble svært skadet etter at festningsanlegget ble inntatt under Den polsk-russiske krig (1654–1667) og sto forlatt i nesten 150 år. Etter at Storfyrstedømmet Litauen ble en del av Det russiske keiserdømmet i 1795 som følge av den tredje delingen av Polen-Litauen, ble det revet i 1801. Gjenoppbygging ble startet i 2002 og dagens bygning ble offisielt åpnet 6. juli 2009.
Turid
Turid er en variant av kvinnenavnet Torfrid, som er dannet av gudenavnet Þórr (Tor) og det norrøne ordet fríðr, «vakker». Norrøne varianter av navnet er Þorríðr, Þuríðr, Þúríðr.
Utbredelse
Turid var et vanlig navn i Norge i middelalderen. Over 10 forskjellige personer med navnet er nevnt i Regesta Norvegica. Navnet var også vanlig i Norge rundt 1940-årene.
Kjente personer med navnet
Personene i listen er ordnet kronologisk etter fødselsår.
The Crown Jewels
The Crown Jewels er en samling plater av det britiske rockebandet Queen, utgitt for å feire bandets 25-årsjublieum som var i 1998. Platene inkludert er:
Samlingen kommer i en lilla boks, og inkludert er platene, en reproduksjon av den berømte plakaten med nakne, syklende damer, og ny kunst og noter.
Tabuleiro
Tabuleiro er en kommune i delstaten Minas Gerais i sørøstregionen av Brasil.
Dimitri av Jugoslavia
Dimitri av Jugoslavia kan være en av de følgende personene:
SA8000
SA8000 er en forkortelse for Social Accountability 8000. Det er en internasjonal standard for etiske retningslinjer (codes of conduct) for bedrifter, med fokus på ansattes arbeidsforhold. En SA8000-sertifisert bedrift har blitt kontrollert av et uavhengig firma. Organisasjoner autorisert av SAI kan sertifisere bedrifter. Blant selskaper som har fått en slik godkjenning er Det Norske Veritas. SA8000 retter seg i første rekke mot fabrikker, og ikke tjenestebedrifter. SA8000 er ikke en ISO-standard.
Der den lokale lovgivningen er strengere enn disse konvensjonene, gjelder denne. Sertifiserte bedrifter skal også ha et dokumentasjonssystem for å håndtere kravene.
Historie
SA8000 ble introdusert av American Council on Economic Priorities (CEP) i oktober 1997. CEP Accreditation Agency (CEPAA) hadde et styre som besto av mange bransjerepresentanter (Toys R Us, The Bodyshop, osv), samt noen representanter for NGOer (bl.a. Amnesty International og National Child Labor Committee). Overvekten av multinasjonale selskaper, og det faktum at det kun var èn representant for fagbevegelsen har blitt kritisert.
I 2001 skiftet CEPAA navn til Social Accountability International (SAI). Styret har nå fått en større andel NGO-representanter, blant annet har fagbevegelsen tre medlemmer.
Kritikk
En grunnleggende kritikk som har kommet mot denne standarden går ut på at selskaper ved å lage sine egne frivillige ordninger søker å unngå lovreguleringer.
SA8000 modererer noen av kravene i ILOs konvensjoner, blant annet gjelder det organisasjonsfrihet. I standarden heter det at det skal være organisasjonsfrihet, men i land der dette er forbudt ved lov, skal fabrikken «[...] facilitate parallel means of independent and free association [...]». Hvilke alternative virkemidler dette dreier seg om er ikke spesifisert. Dette avviket fra ILO-konvensjonen gjør at mange bedrifter i Kina har fått SA8000 sertifisering. Kinesiske arbeidere har verken organisasjonsfrihet eller streikerett.